19. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 11394 της 24/26 Φεβρ. 1972  (ΦΕΚ Β΄ 178) Περί τμηματικών και πτυχιακών εξετάσεων της Ανωτάτης Βιομηχανικής Σχολής Πειραιώς. Έχοντες υπ’ όψει: α)Την παρ. 5 της υπ’ αριθ. 107/1962 πράξεως του Υπουργικού Συμβουλίου κυρωθείσης δια του άρθρ. 1 του Ν.Δ. 4263/1962 και β)την πρότασιν της Συνελεύσεως των καθηγητών της Ανωτάτης Βιομηχανικής Σχολής Πειραιώς την διατυπωθείσαν κατά τας συνεδρίας αυτής της 10.12.1971 και 4.2.1972, αποφασίζομεν: Τμηματικαί Εξετάσεις Άρθρ.1.-1.Αι Τμηματικαί εξετάσεις διεξάγονται γραπτώς ή προφορικώς κατ’ εκλογήν του διδάσκοντος, διενεργούνται δε από 1-15 Ιουνίου και από 1530 Οκτωβρίου εκάστου έτους. 2.Οι φοιτηταί υποχρεούνται κατά την εγγραφήν των ή μέχρις ημερομηνίας οριζομένης υπό της Σχολής να υποβάλουν δήλωσιν εις την Γραμματείαν της Σχολής περί των υπ’ αυτών επιλεγομένων μαθημάτων. 3.Εκ των διδασκομένων εν τη Σχολή Ξένων Γλωσσών (Αγγλικής και Γαλλικής) οι φοιτηταί υποχρεούνται εις εξετάσεις καθ’ έκαστον έτος σπουδών εις μίαν εξ αυτών. 4.Φοιτηταί απορριφθέντες εις 2 μαθήματα του έτους φοιτήσεώς των ως και εις το μάθημα της Ξένης γλώσσης εγγράφονται αυτοδικαίως εις το επόμενον έτος σπουδών μεταφέροντες την εξέτασιν των μαθημάτων τούτων και δυνάμενοι εφεξής να εξετασθούν εις ταύτα, κανονικώς μεν κατά την περίοδον Ιουνίου, κατά την περίοδον δε Οκτωβρίου ενώπιον τριμελούς επιτροπής αποτελουμένης εκ του διδάσκοντος και 2 ετέρων καθηγητών οριζομένων υπό του Κοσμήτορος εκ των διδασκόντων τα συγγενέστερα μαθήματα. Η διάταξις αύτη έχει εφαρμογήν και δια τους φοιτητάς του ακαδ. έτους 1970-1971. 5.Περαιτέρω μεταφορά μεταφερθέντος ήδη μαθήματος δεν επιτρέπεται. 6.Φοιτηταί οφείλοντες περισσότερα των 2 μαθημάτων θεωρούνται στάσιμοι, υποχρεούμενοι να επαναλάβουν την φοίτησίν των εις το αυτό έτος σπουδών διατηρουμένων των βαθμών εις α μαθήματα επέτυχον. 7.Φοιτηταί απολέσαντες έτος σπουδών λόγω απορρίψεώς των εις μάθημα το οποίον κατά το νέον πρόγραμμα θεωρείται κατηργημένον ή μετεφέρθη εις έτος ανώτερον, εγγράφονται εις το επόμενον έτος σπουδών. Εάν το μάθημα εις ο απερρίφθησαν μετεφέρθη εις προηγούμενον έτος σπουδών εγγράφονται ομοίως εις το επόμενον έτος σπουδών, υποχρεούμενοι να παρακολουθήσουν το μάθημα τούτο εις ο έτος διδάσκεται βάσει του νέου προγράμματος και να εξετασθούν εις τούτο επιτυχώς κατά το ακαδ. έτος 1971-1972, ασχέτως του έτους εις ο φοιτούν. Πτυχιακαί εξετάσεις Άρθρ.2.-1.Αι επί πτυχίω εξετάσεις διεξάγονται κατά τους μήνας Ιούνιον, Οκτώβριον και Φεβρουάριον εκάστου έτους επί των μαθημάτων των διδασκομένων κατά το τελευταίον έτος σπουδών, άρχονται δε από της περιόδου Ιουνίου του ακαδ. έτους λήξεως της φοιτήσεως και διενεργούνται γραπτώς ή προφορικώς κατά την κρίσιν του εξεταστού καθηγητού ή του εκάστοτε διδάσκοντος το υπό εξέτασιν μάθημα. 2.Οι δικαιούμενοι να προσέλθουν εις τας επί πτυχίω εξετάσεις φοιτηταί, προκειμένου να συνεχίσουν τας αρξαμένας ήδη πτυχιακάς των εξετάσεις ή να αρχίσουν το πρώτον αυτάς, υποχρεούνται προηγουμένως να δηλώσουν το τμήμα της προτιμήσεώς των, ως και τα δύο κατ’ επιλογήν μαθήματα. Οι εκ τούτων περατώσαντες την φοίτησίν των μέχρι και του ακαδ. έτους 1970-1971 δύνανται να μη προέλθουν εις τας εν λόγω ενεργείας εφ’ όσον επιθυμούν να λάβουν το πτυχίον της Ανωτάτης Βιομηχανικής Σχολής Πειραιώς. (Αντί της σελ. 718,07(α) Σελ. 718,07(β) 519 Πανεπιστήμια Πειραιώς-Μακεδονίας 31.Θ.δ.18-19 3.Ο βαθμός του πτυχίου αποτελείται εκ του πηλίκου, όπερ εξευρίσκεται δια της διαιρέσεως του αθροίσματος όλων των κατά τας τμηματικάς και πτυχιακάς εξετάσεις δοθέντων, κατά τα τέσσαρα έτη σπουδών, εις έκαστον μάθημα βαθμών δια του αριθμού του συνόλου των μαθημάτων τούτων. 4.Εις τους επιτυχόντας εις τας πτυχιακάς εξετάσεις απονέμεται βάσει του δηλωθέντος τμήματος προτιμήσεως, το πτυχίον α)των Οικονομικών Επιστημών ή β)Επιστημών Διοικήσεως Επιχειρήσεων, υπογράφεται δε υπό του Κοσμήτορος και του Γενικού Γραμματέως. Η παρούσα δημοσιευθήτω δια της Εφημερίδος της Κυβερνήσεως. Δια της υπ’ αριθ. 83476 της 4/14 Αυγ. 1972 (ΦΕΚ Β΄ 584) απόφ. Υπ. Παιδείας ωρίσθη, ότι επί των τμηματικών και πτυχιακών εξετάσεων των σπουδαστών της Ανωτάτης Βιομηχανικής Σχολής Πειραιώς, ως και λοιπών θεμάτων ρυθμιζομένων δια της υπ’ αριθ. 53035/10.5.72 (τόμ. 31 σελ. 82,07) αι αντίστοιχαι διατάξεις της ανωτέρω αποφάσεως δεν εφαρμόζονται. 